### 19.    Beslutning om etablering af 10MW varmepumpe hos Kalundborg Forsyning.

**Åbent**

Sagsnr.: 326-2016-11324       J.nr.: 13.03.01            Dokumentnr.:
326-2016-174557

**Sagstype**

Beslutning.

**Resume og sagens baggrund**

[adresse]
eksisterende spidslastkedler på adresserne Cirkeline Mortensen Alle 5 samt
[adresse] 1, der begge er fra perioden 1968-1975, kan ikke længere overholde
gældende miljøkrav og står overfor udskiftning. På denne baggrund har
forsyningen ladet udarbejde et projektforslag (Bilag 1) for varmeforsyning med
henblik på at udskifte spidslastkedlerne med ny varmepumpe. Varmepumpen skal
placeres på lokalitet nær ved [adresse] nuværende adresse på
[adresse] i Kalundborg.

Projektforslaget har været i
høring i offentligheden via Kalundborg Kommunes hjemmeside, samt
høringsberettigede parter i perioden 29. april til 30. maj 2016. Der er
indkommet bemærkninger. Der henvises til behandling af høringssvar fra
offentlig høring (Bilag 4).

**Indstillinger**

Chefen for Plan, Byg og Miljø indstiller, at projektforslaget
vedr. udførelse af ny spidslastcentral vedtages endeligt.

**Behandling**

Teknik- og Miljøudvalget.

**Sagsfremstilling**

Der er udarbejdet et projektforslag for udskiftning af
spidslastkedlerne med varmepumpe. Hovedkonklusionerne fra projektforslaget
(Bilag 1) nævnes i det følgende:

Varmepumpen skal fungere som spidslast for grundlasten
produceret på [adresse]. Forsyningen forventes at være i drift i ca. 900
timer årligt.

Spids- og reserveanlægget er med til at sikre forsyningssikkerheden
i Kalundborg forsynings fjernvarme ved at kunne supplere produktionen fra det
nye ASV6, når der er stort varmebehov samtidigt med at dampbehovet til
procesformål er stort.

Varmepumpen fungerer ved at udnytte overskudsvarmen fra
spildevandet fra rensningsanlægget til produktion af fjernvarme. Samtidig er
løsningen miljømæssigt mere attraktiv end at etablere nye
spidsbelastningskapacitet i form af olie- eller gaskedler.

De samfunds-, bruger- og selskabsøkonomiske beregninger
viser, at projektforslaget med etablering af ny varmepumpe baseret på
overskudsvarme fra spildevand er det samfundsøkonomisk mest fordelagtige i
forhold til etablering af enten nye oliekedler eller gaskedler på de to
eksisterende placeringer.

**Økonomiske konsekvenser**

Godkendelse af projektforslaget har ikke økonomiske
konsekvenser for Kalundborg Kommune.  Kalundborg Forsyning har oplyst, at de
ønsker at ansøge særskilt om kommunegaranti, såfremt projektforslaget
godkendes.

**Bilag**

|  |  |
| --- | --- |
| Bilag 1 - Projektforslag | 326-2016-151448 |
| Bilag 2 - Høringssvar fra DONG vedr. projektforslag fra [adresse] | 326-2016-194183 |
| Bilag 3 - Bemærkninger til høringssvar fra [adresse] | 326-2016-194186 |
| Bilag 4 - Behandling af høringssvar fra offentlig høring. | 326-2016-194181 |
| Bilag 5 - Konsekvens af samfundsøkonomiske beregningsforudsætninger\_cri.pdf | 326-2016-194188 |